ΚΑΝΟΝΙΣΜΟΣ (ΕΚ) αριθ. 1644/96 ΤΗΣ ΕΠΙΤΡΟΠΗΣ της 30ής Ιουλίου 1996 για τον καθορισμό των λεπτομερειών εφαρμογής για τη χορήγηση ενισχύσεως σε ορισμένα οσπριοειδή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1577/96 του Συμβουλίου, της 30ής Ιουλίου 1996, περί ειδικού μέτρου για ορισμένα οσπριοειδή (1), και ιδίως το άρθρο 6,

Εκτιμώντας:

ότι, σε εφαρμογή του άρθρου 2 παράγραφος 2 του κανονισμού (ΕΚ) αριθ. 1577/96, η ενίσχυση χορηγείται ανά εκτάριο εκτάσεως που έχει σπαρθεί και έχει συγκομισθεί 7 ότι το άρθρο 3 προβλέπει ότι, σε περίπτωση υπερβάσεως της ανωτάτης εγγυημένης εκτάσεως, η ενίσχυση μειώνεται αναλογικά κατά τη διάρκεια της εν λόγω περιόδου 7 ότι, γι' αυτό, πρέπει να προβλεφθεί ότι η πληρωμή της ενισχύσεως θα επέλθει μετά τον καθορισμό της τελικής ενίσχυσης 7

ότι, σύμφωνα με τον κανονισμό (ΕΟΚ) αριθ. 3887/92 της Επιτροπής, της 23ης Δεκεμβρίου 1992, περί λεπτομερειών εφαρμογής του ολοκληρωμένου συστήματος διαχειρίσεως και ελέγχου σχετικά με ορισμένα καθεστώτα κοινοτικών ενισχύσεων (2), όπως τροποποιήθηκε τελευταία από τον κανονισμό (ΕΚ) αριθ. 2015/95 (3), για την ορθή λειτουργία του καθεστώτος των ενισχύσεων απαιτούνται έλεγχοι εκ μέρους των κρατών μελών με τους οποίους διασφαλίζεται ότι δεν υπάρχει διπλή πληρωμή της ενισχύσεως για τις σχετικές εκτάσεις 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των αποξηραμένων ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ενίσχυση χορηγείται για τις εκτάσεις:

α) οι οποίες έχουν πλήρως σπαρθεί, συγκομισθεί και διατηρηθεί με κανονικές συνθήκες αναπτύξεως και

β) οι οποίες γίνονται αντικείμενο αίτησης ενίσχυσης «έκταση» που προβλέπεται στο άρθρο 4 του κανονισμού (ΕΟΚ) αριθ. 3887/92.

Άρθρο 2

1. Η Επιτροπή καθορίζει την υπέρβαση της ανωτάτης εγγυημένης εκτάσεως και καθορίζει το τελικό ποσό της ενίσχυσης, το αργότερο στις 15 Νοεμβρίου της εν λόγω περιόδου εμπορίας.

2. Το κράτος μέλος πληρώνει την ενίσχυση το αργότερο εντός 60 ημερών από την ημερομηνία δημοσίευσης της τελικής ενίσχυσης στην Επίσημη Εφημερίδα των Ευρωπαϊκών Κοινοτήτων.

Άρθρο 3

Κάθε κράτος μέλος ανακοινώνει στην Επιτροπή το αργότερο:

α) στις 15 Σεπτεμβρίου τις εκτάσεις, εκφρασμένες σε εκτάρια και ares, για τις οποίες έχει υποβληθεί αίτηση ενίσχυσης, κατανεμημένες ανάλογα με το συγκεκριμένο προϊόν 7

β) την 1η Νοεμβρίου τις εκτάσεις για τις οποίες πρέπει να χορηγηθεί ενίσχυση.

Άρθρο 4

Ο κανονισμός (ΕΟΚ) αριθ. 2353/89 της Επιτροπής (4) καταργείται.

Άρθρο 5

Εντούτοις, για την περίοδο εμπορίας 1996/97 εφαρμόζονται τα ακόλουθα μεταβατικά μέτρα:

1. Κατά παρέκκλιση από τις διατάξεις του άρθρου 1 στοιχείο β), η αίτηση ενίσχυσης υποβάλλεται το αργότερο στις 31 Αυγούστου 1996.

Στην αίτηση ενίσχυσης πρέπει να περιλαμβάνονται τουλάχιστον οι ακόλουθες ενδείξεις:

- η εξακρίβωση του παραγωγού,

- οι εκτάσεις που έχουν σπαρθεί και καλλιεργηθεί με το σχετικό προϊόν ή τα σχετικά προϊόντα (σε εκτάρια και σε ares) και, εάν ο παραγωγός δεν έχει υποβάλλει αίτηση ενισχύσεως «εκτάσεις» όσον αφορά την περίοδο εμπορίας 1995/96, η εξακρίβωση των αγροτεμαχίων της εκμεταλλεύσεως,

- τη δήλωση του παραγωγού ότι για τις εν λόγω εκτάσεις δεν έχουν υποβληθεί άλλες αιτήσεις ενίσχυσης ανά εκτάριο, ιδίως εκείνες που προβλέπονται δυνάμει του άρθρου 1 παράγραφος 2 του κανονισμού (ΕΟΚ) αριθ. 729/70 του Συμβουλίου (5).

2. Τα κράτη μέλη παρέχουν τη διασφάλιση ότι η ενίσχυση δεν χορηγείται για εκτάσεις για τις οποίες έχει υποβληθεί αίτηση ενισχύσεως ανά εκτάριο σε εφαρμογή του άρθρου 1 παράγραφος 2 του κανονισμού (ΕΟΚ) αριθ. 729/70 7 επιπλέον, λαμβάνουν τα αναγκαία μέτρα ελέγχου και ενημερώνουν την Επιτροπή επί των ληφθέντων μέτρων για το σκοπό αυτό.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1996/97.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 206 της 16. 8. 1996, σ. 4.

(2) ΕΕ αριθ. L 391 της 31. 12. 1992, σ. 36.

(3) ΕΕ αριθ. L 197 της 22. 8. 1995, σ. 2.

(4) ΕΕ αριθ. L 222 της 1. 8. 1989, σ. 56.

(5) ΕΕ αριθ. L 94 της 28. 4. 1970, σ. 13.